stanford-oval/wikipedia huggingface dataset:
גי דה ליזיניאן
דמותו של גי דה ליזיניאן באמנות

גי דה ליזיניאן מופיע בדקמרון (איטלקית: Decamerone) קובץ ספרותי ידוע מהמאה ה-14 מאת המחבר האיטלקי ג'ובאני בוקאצ'ו, בסיפור התשיעי מהיום הראשון - בו הביקורת של גברת מגסקוניה מטיבה את דרכיו של גי מלך קפריסין.
בסרט "צלאח א-דין" (1963) הבמאי המצרי יוסף שאהין מתאר את גי דה ליזיניאן אדם זקן ושוחר שלום הנדחף להרפתקאה גורלית על ידי רינו משטיון.
בסרט "ממלכת גן עדן" (2005) של הבמאי רידלי סקוט מופיע גי דה ליזיניאן כנבל תככן וחבר במסדר הטמפלרים.
ראו גם

היסטוריה של ממלכת ירושלים
מדיה וקבצים בנושא  בוויקישיתוף
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל בתרגומו לצרפתית בפרס האקדמיה הצרפתית.
Steven Runciman, A History of the Crusades, Cambridge university press, 1952 ISBN 0521061628
Christopher Tyerman. God's war: a new history of the Crusades Harvard University Press, 2006
הערות שוליים

שני צידי המטבע
↑  שני צידי המטבע
1 2  יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963 עמוד 35
↑  Bernard Hamilton. The Leper King and His Heirs: Baldwin IV and the Crusader Kingdom of Jerusalem. Cambridge University Press, 2005 page 189
↑  יהושע פראוור, תולדות ממלכת הצלבנים בא"י, מוסד ביאליק, 1963 כרך א' עמוד 517
↑  יהושע פראוור, תולדות ממלכת הצלבנים בארץ ישראל, מוסד ביאליק ודביר, ירושלים 1971. כרך א' עמוד 523
↑  Bernard Hamilton. The Leper King and His Heirs: Baldwin IV and the Crusader Kingdom of Jerusalem. Cambridge University Press, 2005 page 194
↑  Marshall Whithed Raymond III of Tripolis and the fall of Jerusalem, Prinston university press, 1936 p121
↑  David Nicolle, Christa Hook. The Third Crusade 1191: Richard the Lionheart, Saladin and the Struggle for Jerusalem. Osprey Publishing 2006 ISBN 1841768685, 9781841768687 p. 46
↑  Thomas F. Madden. The new concise history of the Crusades Rowman & Littlefield 2005 ISBN 0742538222, 9780742538221 p. 83.
| 0 | 1 | 2 |
| --- | --- | --- |
| הקודם: בלדווין החמישי, מלך ירושלים | מלך ממלכת ירושלים עם סיביל, מלכת ירושלים 1186-1192 | הבא: קונרד ממונפראטו |
| --- | --- |
בקרת זהויות :  PLWABN: 9810663919405606  BnF: cb146352364 (data)  ISNI: 0000 0001 3913 6405  SUDOC: 126982112  VIAF: 216305224   WorldCat (עם VIAF): 216305224 
גי דה ליזיניאן מופיע מול חומות צור
דמותו של גי דה ליזיניאן בסרט ממלכת גן עדן של רידלי סקוט
דגמי רכבות

קטר קיטור פעיל בסקלת Live steam, קנה מידה 1:8, המסיע נוסעים במוזיאון הרכבות של פינלנד
דגמי רכבות כחלק מדגם של שכונה. צולם בגרמניה.
דגמי רכבות הם עצמים ששימושם העיקרי אינו לתחבורה והם דומים לרכבות נוסעים או לרכבות משא בתכונות הרלוונטיות לשימוש שלהן. שני הסוגים העיקריים של דגמי רכבות הם רכבות צעצוע ורכבות תצוגה. רכבות צעצוע יכולות להיות משחק המונע בידי ילדים ויכולות להיות מתקן בגן שעשועים. רכבות תצוגה משמשות אמצעי למשיכת תיירים – לרוב כחלק מדגמים המכילים גם דגמי בניינים וגנים ויכולות לשמש אמצעי תפאורה ופעלולים לקולנוע. דגמי רכבות יכולים להיות בגדלים שונים – דגם קטר מהגודל המקובל הקטן ביותר (1:220, סקלה Z) הוא כגודל זרת. דגם קטר מהגודל המקובל הגדול ביותר זהה לגודל קטר במציאות. כושר התנועה של דגמי רכבות מגוון גם הוא. חלק מדגמי הרכבות יכולים לשאת נוסעים.
דגמי רכבות לתצוגה > דגמי רכבות לתצוגה בגודל טבעי

דגמי רכבות לתצוגה בגודל טבעי הן על פי רוב רכבות ישנות ששופצו והוצבו במוזיאונים. לגודמה, הפיוניר זפיר – רכבת הדיזל הראשונה שנסעה בצפון אמריקה, הוצבה לתצוגה, לאחר הפסקת השימוש התחבורתי בה, בחצר מוזיאון המדע והתעשייה בשיקגו כמות שהיא. במשך שלושים שנה היא התבלתה במזג האוויר של שיקגו, עד ששופצה והפכה לכלי תצוגה למופעים אור-קוליים, על אודות ההיסטוריה שלה והוצבה באולם הכניסה של המוזיאון. קטרים וקרונות בעלי חשיבות היסטורית, שחדלו לשמש ככלי תחבורה מוצגים גם במוזיאון ההיסטוריה של שיקגו ובמוזיאון ארץ ישראל.
סוגים אחרים של דגמי רכבות לתצוגה בגודל טבעי הם שחזורים של רכבות שיכולים לנסוע ורכבות ישנות שמתוחזקות למרות חוסר הכדאיות התחבורתי שבדבר (בדומה לרכב אספנות). דגמי רכבות כאלה יכולים לשמש לנסיעות סמליות או לנסיעות קצרות למשיכת תיירים.
דגמי רכבות לתצוגה > דגמי רכבות לתצוגה המסיעים נוסעים

דגמי רכבות לתצוגה המסיעים נוסעים משמשים לרוב הן להצגת עצמם והן כאמצעי תחבורתי בתוך אתר תיירות או לנסיעה לצורך שעשוע. הגודל המקובל הקטן ביותר לקרון ולקטר בדגמים כאלה הוא גודל 1:8. כל קרון בגודל זה דומה לגודלו של אופנוע והנוסעים רוכבים על הקרונות כמו על אופנועים. המיוחד בדגם בגודל זה הוא שניתן לצפות בקלות בעבודת הנהג. הנהג רוכב על הקרון הראשון בזמן שהוא מתפעל את הקטר. דוגמה לדגם כזה ניתן לראות באתר "שווייצריה הקטנה" על שפת אגם ז'נבה. דוגמאות נוספות מופיעות בסדרת התעודה לילידים "I Love Toy Trains".
דגמים קטנים יותר הניתנים לרכיבה אינם מקובלים אך קיימים. הם יכולים לשאת עליהם נוסעים בודדים או אף נוסע אחד בלבד.
דגמי רכבות לתצוגה > דגמי רכבות לתצוגה הנעים אך אינם המסיעים נוסעים

דגמים אלה הם לרוב חלק מדגם גדול יותר המכיל גם דגמי בניינים וגנים. על פי רוב, דגמים אלה דומים מאוד בצורתם החיצונית לרכבות אמיתיות ספציפיות והם יקרים ושבירים מדי כדי לשמש כצעצועים. דגמים כאלה ניתן לראות בגנים הבוטניים של שיקגו – שם הם נוסעים בין דגמי המבנים המפורסמים ביותר בארצות הברית ובמוזיאון המדע והתעשייה בשיקגו שם הם חלק מדגמי הערים שיקגו וסיאטל ודגם הדרך ביניהן.
דגמי רכבות לתצוגה > דגמי רכבות לתצוגה הנעים אך אינם המסיעים נוסעים > עיצוב השטח בו נוסע הדגם

יצרני דגמים אלה מספקים גם דגמי בניינים, אנשים, מכוניות ועצמים נוספים להשלמת דגם תא השטח בו נוסעות הרכבות. כן מספקים היצרנים חומרי גלם וספרי הדרכה לבניית עצמים ודגם הנוף בו נוסעות הרכבות. ספרים אלה מסבירים כיצד לבנות דגמים של הרים, נהרות וכיוצא בזה. פריטים אלו, יחד עם דגמי הרכבות, משמשים אספנים.
בדגמים המוצגים בתוך אולם, פסי הרכבת מונחים על שולחן התצוגה עצמו או על משטח עץ קל או קלקר. פרטים אחרים בדגם שאינם קנויים בתורתם הסופית מוכנים מניר חזק, קרטון(הקישור אינו פעיל), או פלסטיק קל ומצופים בצבע אקרילי, לקה שמדמה מים וכיוצא בזה.
דגם השטח בו נוסעים דגמי הרכבות הוא על פי רוב דגם של שטח קיים מסוים, דגם דומה לשטחים קיימים, דגם של שטח מסוים כפי שהיה בעבר או דגם של שטח שהוא יצירת פנטזיה.
הגדלים המקובלים לדגמים

מקורות
הגדלים המקובלים לדגמים > גודל טבעי 1:1

קנה מידה (דהיינו, גודל של רכבת אמיתית) 1:1. לא מוצג בתמונה. אם כזה קטר היה מוצג בתמונה, תא הנהג שלו היה גבוה מעט מגובהו של אדם וכלל הקטר גבוה בערך פי 2 מגובהו של אדם. השוואה נוספת לממדי גוף האדם: בקרון חד קומתי מקובל, מספר מקומות הישיבה דומה לזה של בין שניים לשלושה אוטובוסים. דהיינו, יש בו מקומות ישיבה עבור למעלה ממאה איש. רוחבה של מסילת ברזל תקנית הוא 1,435 מילימטר.
הגדלים המקובלים לדגמים > קנה מידה: 1:1.5 עד 1:4

לא בתמונה. רוחב פסים 254 מ"מ ומעלה. מגיע לגובה מותני אדם ומעלה. על פי רוב משמש כאמצעי לנסיעות קצרות בתוך אתרי תיירות לא מקוּרים. בקרון של רכבת בקנה מידה זה יהיו לרוב יותר מושבי נוסעים מאשר במכונית פרטית, אך פחות מאשר באוטובוס.
הגדלים המקובלים לדגמים > לייב סטים

התמונה שבראש הדף. קנה מידה 1:8. רוחב פסים 184 או 190 מ"מ. על פי רוב משמש להסעת נוסעים לשם הנאה. גובה כל דגם של קרון (חד קומתי) הוא כגובה ברך אדם ואורך כל קרון הוא כאורך ספסל. שלושה עד ארבעה נוסעים מוסעים ברכיבה על גג כל קרון כזה. קיימים גם דגמים קטנים יותר שיכולים להסיע נוסעים, אך הם אינם מקובלים.
הגדלים המקובלים לדגמים > G scale

דמות הרכבת השנייה מלמעלה בשרטוט והראשונה מלמעלה, בתצלום הוויטרינה שבהמשך. קנה מידה זה קרוי גם I scale. זהו קנה מידה של 1:22.5 והוא לרוב משמש כחלק מדגם גדול שמוצג בגן פתוח. רוחב הפסים בקנה מידה זה הוא 45 מ"מ ובהשוואה לממדי גוף האדם, דגם קרון נוסעים בקנה מידה זה יהיה באורך זרועו או מרבית זרועו של אדם מבוגר.
הגדלים המקובלים לדגמים > O scale

קנה מידה באירופה: 1:43.5 או 1:45. קנה מידה בארצות הברית 1:48. בתמונה 1:45. רוחב פסים 32 מ"מ. קנה מידה זה הוא די מקובל הן לדגמים המוצגים באולם והן לרכבות צעצוע.
הגדלים המקובלים לדגמים > S scale

קנה מידה 1:64. רוחב פסים 22 מ"מ. מקובל לדגמים המוצגים בתוך אולם בעיקר בבריטניה
הגדלים המקובלים לדגמים > HO scale

קנה מידה 1:87. רוחב הפסים בקנה מידה זה הוא 16.5 מ"מ ודגם קרון נוסעים בקנה מידה זה הוא בערך באורך כף ידו של אדם מבוגר. זהו קנה המידה המקובל ביותר בעולם לדגמים המוצגים בתוך אולם.
הגדלים המקובלים לדגמים > סקלת בריו

כל המידות זהות לאלה של ה-HO למעט אורך חלקי הרכבות, שקצר משמעותית מה-HO. גודל המקובל לצעצועים בלבד ולא לדגמי תצוגה משום שהוא לא פופורציונלי לרכבות אמיתיות.
הגדלים המקובלים לדגמים > N scale

קנה מידה 1:160. רוחב פסים 9 מ"מ. הגודל השני הכי מקובל בעולם לדגמים המוצגים בתוך אולם והגודל המקובל בעולם לרכבות צעצוע.
הגדלים המקובלים לדגמים > Z scale

קנה מידה 1:220. רוחב פסים 6.5 מ"מ. הגודל הכי קטן בין הגדלים המקובלים לדגמי תצוגה ועד לא מזמן, הגודל הכי קטן שהיה קיים לדגמים לתצוגה.
רכבות צעצוע

בניגוד לדגמי רכבות מקצועיים, רכבות צעצוע הן על פי רוב זולות יותר, עמידות יותר, בטוחות יותר למשחק על ידי פעוטות ונראות פחות דומות לרכבות אמיתיות. רכבות צעצוע רבות הן חסרות מנוע והילד המשחק בהן מניע אותן בידיו או שהוא מושך אותן בחוט. הבדל נוסף בין דגמי הרכבות לרכבות הצעצוע הוא שרכבות צעצוע רבות מסוגלות לנוע ללא צורך במסילה.
רכבות צעצוע נמכרות היטב וילדים רבים נהנים לשחק בהן. שניים מהסוגים הנמכרים ביותר של רכבות צעצוע הם דמויות בסגנון Brio מהסדרה "תומס הקטר וחברים" ורכבות לגו. לצד רבי מכר אלה נמכרות רכבות צעצוע רבות מסוגים אחרים.
ראו גם

מוזיאון רכבת ישראל בחיפה
כתב העת הבריטי לדגמי רכבות British Railway Modelling Magazine
כתבי עת אחרים על דגמי רכבות
סדרת התעודה לילדים I Love Toy Trains
מרקלין
הערות שוליים

↑  , וגם ראו כאן
| --- | --- |
בקרת זהויות :  NLI: 987007560716505171  PLWABN: 9810699190105606  BnF: cb11934824n (data)  GND: 4039808-0  LCCN: sh85110991  NDL: 00567769  NKC: ph127920 
שרטוט השוואתי של גדלים מקובלים אחדים לדגמי רכבות
ויטרינה בה מוצגים גדלים מקובלים שונים של דגמים המושווים זה לזה
רכבות צעצוע מתוצרת Brio
רכבת מהירה על שלט מתוצרת לגו
גלקסי (ביולוגיה חישובית)

| --- | --- |


 מפתח:  המרכז לגנומיקה השוואתית וביואינפורמטיקה באוניברסיטת המדינה של פנסילבניה ובאוניברסיטת אמורי יחד עם תרומות מהקהילה
 מחזור חיים:  2004–הווה (כ־20 שנה)
 גרסה אחרונה:  23.0 (11 באפריל 2023) 
 מערכת הפעלה:  מערכת הפעלה דמוית יוניקס
 נכתבה בשפות:  פייתון, JavaScript 
 סוג רישיון:  AFL
 קוד מקור:  https://github.com/galaxyproject/galaxy 
 GalaxyProject.org
 
גלקסי (Galaxy) - היא תוכנה אינטרנטית חינמית לעיבוד וניתוח נתונים בתחום הביולוגיה החישובית, שנועדה להנגיש את המחקר למדענים חסרי רקע בתכנות מחשבים. התוכנה פותחה עבור מחקר גנומי, אך משמשת כלי למגוון תחומי מחקר בביולוגיה החישובית.
שימושים

התוכנה מאפשרת ליצור רצף של שלבי אנליזה חישוביים, כמעין מתכון עבודה אותו ניתן להפעיל על נתונים רבים. ניתן לעשות זאת באמצעות ממשק גרפי המסייע לבחור את הנתונים עליהם יופעל המתכון, איזה שלבים כדאי להכניס ובאיזה סדר.
גלקסי מאפשרת שילוב של נתונים ממאגרי מידע שונים. התוכנה תומכת בהעלאת נתונים מהמחשב האישי, מ-URL וממקורות רבים ברחבי המרשתת (כמו הדפדפן הגנומי של אוניברסיטת קליפורניה, BioMart ו-InterMine).
גלקסי תומכת במגוון פורמטים האופייניים לתוכנות ביואינפורמטיות, ובהמרה בין הפורמטים השונים. התוכנה כוללת ממשק המאפשר לעשות מניפולציות לטקסט. דבר זה מאפשר לחוקרים לסדר נתונים כראות עיניהם ללא צורך בתכנות מחשבים.
גלקסי כוללת כלים למניפולציה על אינטרוולים, שבאמצעותם ניתן לעשות פעולות תאורטיות מוגדרות במרווחים (כגון חיתוך ואיחוד נתונים).
פורמטים רבים של תוכנות ביולוגיות כוללות מידע גנומי אינטרוולי (למשל שם כרומוזום, קואורדינטות על גבי כרומוזום) שניתן לעבוד עליו באמצעות גלקסי.
גלקסי גם תומכת בעיבוד וניתוח ארוכי טווח, אשר ממשיכה לחשב גם כאשר התוכנה אינה פתוחה במחשב האישי, וכן בפרסום הנתונים.
כדי להשתמש בתוכנה, יש ליצור שם משתמש. באמצעות המשתמש ניתן לבצע פעולות רבות שיתוארו להלן.
מטרות המיזם > נגישות

ביולוגיה חישובית הוא תחום מחקר הדורש לרוב הבנה בתכנות מחשבים. גלקסי שואף להנגיש את כלי המחקר למדענים שאינם בעלי רקע בתכנות מחשבים. גלקסי עושה זאת באמצעות מתן דגש על ממשקים ידידותיים למשתמש על פני היכולת לבנות מתכוני עבודה מורכבים. העדפה זו מאפשרת ליצור מתכוני עבודה פשוטים בקלות, אך מקשה על האפשרות לבנות תכנוני עבודה מורכבים.
מטרות המיזם > שחזור

במחקר מדעי ישנה חשיבות רבה לשחזור. כאשר מתפרסמות תוצאות של מחקר מדעי, יש לספק מספיק נתונים כדי שאחרים יוכלו לחזור על הניסוי ולקבל את אותן התוצאות. לאחרונה הושקעו מאמצים רבים כדי לאפשר זאת בתחומי מחקר חישוביים ("מעבדה יבשה") ולא רק מניסויים במעבדה ("מעבדה רטובה").
גלקסי תומכת בשחזור הפעולות שנעשו על ידי מידע שנצרב בכל שלב ושלב, כך שניתן לעשות בדיוק את אותו הניתוח בכל עת. דבר זה כולל מעקב אחר כל הקלט, שלבי הביניים, מערכי הנתונים הסופיים, הפרמטרים שהופעלו עליהם וסדר הפעולות שנעשו.
מטרות המיזם > שקיפות

גלקסי תומכת בשקיפות במחקר המדעי, על ידי-כך שהתוכנה מאפשרת שיתוף פריטים עם הציבור או עם משתמשים ספציפיים. ניתן לבחון פריטים משותפים, להריץ מחדש, להתאים לדרישות חדשות ועוד.
פריטי גלקסי: היסטוריות, תכנוני עבודה, סדרות נתונים ודפים

פריטי גלקסי כוללים כל דבר שניתן לשמור ולשתף דרך התוכנה.
זמינות

גלקסי זמינה:
כשרת אינטרנט ציבורי חינמי, הנתמך על ידי מיזם גלקסי. שרת זה כולל כלים ביואינפורמטיים רבים אשר עושים בהם שימוש נרחב במחקרים גנומיים. ניתן ליצור שם משתמש, ולשמור היסטוריות, מתכוני עבודה, סדרות נתונים ודפים, אותם ניתן לשתף עם משתמשים אחרים.
כתוכנת קוד פתוח שניתן להוריד, להתקין ולהתאים לצרכים ספציפיים. ניתן להתקין בצורה מקומית וכן על מחשוב ענן.
כשרתי אינטרנט ציבוריים בחסות ארגונים שונים. חלק מהארגונים בחרו להפוך את השרתים שלהם זמינים לאחרים.
כחלק מיוזמת GenomeSpace.
יישום

גלקסי היא תוכנת קוד פתוח המיושמת באמצעות שפת תכנות פייתון. היא פותחה על ידי צוות גלקסי באוניברסיטת המדינה של פנסילבניה ובאוניברסיטת אמורי ועל ידי קהילת גלקסי.
ניתן להרחיב את השימוש בגלקסי על ידי שימוש בממשק שורת פקודה. אותה ניתן לשלב ולשתף באמצעות ארגז הכלים של גלקסי (Galaxy ToolShed). דוגמה להרחבה כזו היא Galaxy-P, אשר הותאמה לניתוח נתונים המתקבלים מספקטרומטר מסה על ידי המכון למחשוב-על באוניברסיטת מינסוטה.
קהילה

גלקסי היא מיזם קוד פתוח והקהילה כוללת משתמשים, ארגונים, מפתחי גלקסי ומפתחי כלים ביואינפורמטיים. למיזם הגלקסי יש רשימות תפוצה, ויקי קהילתית ומפגשים שנתיים.
היסטוריה

גלקסי הושקה לראשונה ב-2004 כפרויקט משותף בין מעבדות באוניברסיטת המדינה של פנסילבניה ובאוניברסיטת אמורי. מקור השם הוא במאגר מידע בשם (GALA (Genome Alignment and Annotation שהוסיפו לו את האותיות XY. התוכנה נכתבה בשפת התכנות פרל. לתוכנה זו היו פונקציות בסיסיות, ביניהן האפשרות לייבא מידע מהדפדפן הגנומי של אוניברסיטת קליפורניה שנעשתה ללא אישור מצדם. בהמשך הדפדפן הגנומי של אוניברסיטת קליפורניה הוסיפו את האפשרות לייצא נתונים בפורמט המתאים לגלקסי. באמצע 2005 הושקה התוכנה כמבוססת על שפת התכנות פייתון. פריצת דרך משמעותית חלה בשנת 2006 כאשר ה-NSF תמכה בפיתוח ממשק חדש ונגיש יותר, שהיווה את הצעד המשמעותי הראשון במילוי מטרות המיזם. בשנת 2010 צוות הגלקסי מנה כ-80 עובדים, וב-2011 עמד המספר על 150 עובדים. בשנים אלו החלו לתת דגש על פיתוח התוכנה  אשר ניתן להתאים אותה לצרכים שונים על פני האתר, בד בבד עם העלייה באיכות והירידה במחיר של הרצפה, דבר המצריך ניתוח של תוצאות הקריאה. התחזית היא שלכל בתי החולים תהיה הטכנולוגיה הזו, ועקב כך יתרחב השימוש בשירותי התוכנה. ב-1.1.2014 המעבדה באוניברסיטת אמורי בראשות ג'יימס טיילור עברה, יחד עם צוותה אל אוניברסיטת ג'ונס הופקינס ומשם היא פועלת כיום (2014).
הערות שוליים

↑  http://wiki.galaxyproject.org/Admin/License
↑  Ioannidis, J. P. A.; Allison, D. B.; Ball, C. A.; Coulibaly, I.; Cui, X.; Culhane, A. N. C.; Falchi, M.; Furlanello, C.; Game, L.; Jurman, G.; Mangion, J.; Mehta, T.; Nitzberg, M.; Page, G. P.; Petretto, E.; Van Noort, V. (2008). "Repeatability of published microarray gene expression analyses". Nature Genetics 41 (2): 149–155. doi:10.1038/ng.295. PMID 19174838
↑  http://usegalaxy.org/
↑  http://wiki.galaxyproject.org/GalaxyTeam
↑  http://wiki.galaxyproject.org/PublicGalaxyServers
↑  http://wiki.galaxyproject.org/GalaxyTeam
↑  http://wiki.galaxyproject.org/MailingLists
↑  http://wiki.galaxyproject.org/
↑  http://wiki.galaxyproject.org/Events
↑  https://wiki.galaxyproject.org/Events/GCC2011 הרצאה (Introduction to Galaxy) העוסקת בעבר, הווה ועתיד של גלקסי שניתנה ב-2011
ד'תקפ"ו

ד'תקפ"ו (4586)  היא שנה עברית  אשר  החלה ביום א' בתשרי, אור ל-16 בספטמבר 825 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 826. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
לדעת רוב הראשונים זו שנת היובל.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
הערות שוליים

↑  ראה למשל בעל המאור עבודה זרה ט:
היסטוריה של עם ישראל
ה'פ"ד

ה'פ"ד (5084)  היא שנה עברית  אשר  החלה ביום א' בתשרי, אור ל-1 בספטמבר 1323 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1324. שנה מסוג השג, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
גריף (זמרת)

| --- | --- |

 לידה:  21 בינואר 2001 (בת 23) קינגס לאנגלי, אנגליה אנגליה
 שם לידה:  שרה פיית' גריפית'ס
 מוקד פעילות:  הממלכה המאוחדת 
 תקופת הפעילות:  מ-2019
 מקום לימודים:  Kings Langley School, St Clement Danes School 
 עיסוק:  זמרת-יוצרת
 סוגה:  פופ
 שפה מועדפת:  אנגלית 
 כלי נגינה:  פסנתר • גיטרה
 חברת תקליטים:  וורנר רקורדס
 פרסים והוקרה:  Brit Award for Rising Star (2021) 
 www.officialgriff.com
 פרופיל ב-IMDb
 
שרה פיית' גריפית'ס (באנגלית: Sarah Faith Griffiths; נולדה ב-21 בינואר 2001) הידועה בשם במה גריף (באנגלית: Griff) היא זמרת-יוצרת אנגלייה. בשנת 2019, היא הוציאה את סינגל הבכורה שלה, "Mirror Talk". לאחר מכן באותו השנה הוציאה את מיני-אלבום הבכורה שלה, The Mirror Talk. ב-11 ביוני 2021, יצא לאור המיקסטייפ שלה, One Foot in Front of the Other.
ביוגרפיה > 2001–2018: ילדות ולימודים

גריף נולדה בשם שרה פיית' גריפית'ס, וגדלה בקינגס לאנגלי שבאנגליה. היא נולדה לאב ג'מייקני ואם סינית, והיו לה סבים וג'מייקים שהיו חלק מ"דור הרוח"(אנ'). גריף הצהירה כי היא חשה "בקשר רב יותר" עם מוצאה הסיני וקיבלה את הלאום, מכיוון שאמה נחשבת למהגרת, שנדדה לאנגליה במהלך מלחמת וייטנאם. הוריה של גריף מטפלים בילדים.
גריף הצהירה כי הזיכרון המוקדם ביותר שלה לתחילתה של אהבתה למוזיקה היה האלבום Fearless של הזמרת טיילור סוויפט משנת 2008, כאשר אותו לראשונה הורידה לאייפוד שאפל שלה, כשהייתה בסביבות גיל שמונה. לאחר מכן, לימדה את עצמה להקליט ולהפיק מוזיקה במחשב הנייד של אחיה, והשתמשה בהדרכות ביוטיוב כדי ללמוד טכניקות עריכה שונות. במהלך לימודיה בבית הספר, שמרה גריף על חייה המוזיקליים באופן פרטי, מכיוון שלא ידעה אם הקריירה המוזיקלית שלה תצליח, ואמרה: "אף אחד לא אוהב את אותו האדם בבית הספר שמדבר על איך הוא רוצה לשיר". על שם הבמה שלה "גריף", הצהירה: "השם שרה גריפית'ס לא כל כך זוהר. הוא נשמע כמו מישהי שיש לה משכנתה וארבעה ילדים, זה מאוד מלאכותי".
ביוגרפיה > 2019–הווה: תחילת הקריירה ופריצה

ב-4 ביולי 2019, הוכרז כי גריף הוחתמה בחברת התקליטים וורנר רקורדס. באותו היום, היא הוציאה את סינגל הבכורה שלה "Mirror Talk", יחד עם וידאו קליפ נלווה. אנני מאק הציגה את השיר ברדיו 1 של ה-BBC, ברשימת ההשמעה בשם New Name. היא הצהירה כי תהליך הכתיבה של השיר ארך כשעה. גריף תיארה את ההוצאה כנקודת שיא בקריירה שלה שכן, הוא יצא מיד לאחר שסיימה כמה מהמבחנים שלה. מגזין בילבורד תיאר את השיר כ"הופעת בכורה מחשמלת", ושיבח את היכולות שלה "הקול החזק והמילים הפגיעות שלה". ב-30 באוגוסט, הוציאה גריף את הסינגל השני שלה, "Didn't Break It Enough", יחד עם וידאו קליפ בו הבגדים שנילבשו נוצרו על ידי גריף עצמה. ב-25 באוקטובר, יצא לאור הסינגל השלישי "Paradise". ב-15 בנובמבר, הוציאה גריף את מיני-אלבום הבכורה שלה, The Mirror Talk, שכלל את שלושת הסינגלים שצוינו קודם לכן. בדצמבר 2019, גריף הוציאה גרסת כיסוי לשיר "Eternal Flame", משנת 1989, של להקת הפופ רוק הבאנגלס.
ב-7 בפברואר 2020, הוציאה גריף את הסינגל "Good Stuff". אף על פי שאנשים חשבו שהשיר הוא על פרידה רומנטית, היא הבהירה כי נושאו הוא על ילדים נעדרים. במרץ 2020, יצא לאור השיר "I Love You's", אותו כתבה גריף יחד עם הזמרת האמריקאית היילי סטיינפלד אשר נכלל באלבומה של סטיינפלד. ב-29 במאי, הוציאה את הסינגל "Forgive Myself", שתואר על ידי מגזין NME כ"המנון". ביולי 2020, הייתה מועמדת על ידי אקדמיית איווורס לפרס "הכוכבת העולה של איבור נובלו", באותו החודש, הוציאה את "Say It Again". באוקטובר 2020, השתתפה בסינגל "1,000,000 X Better" של עם להקת האון (אנ'), ובסינגל "Inside Out", של הדיג'יי הגרמני זד.
בינואר 2021, הוציאה גריף את הסינגל "Black Hole", אותו תיאר מגזין NME כ"המנון פופ אפל". ב-19 במרץ 2021, זכתה בפרס המוזיקה הבריטית, בקטגוריית "בחירת המבקרים", וביצעה את "Black Hole" באותו הטקס. באותו היום, הכריזה על צאת מיקסטייפ הבכורה שלה, One Foot in Front of the Other, שיצא לאור ב-11 ביוני 2021. באוקטובר 2021, אמורה לצאת לסיבוב הופעות ברחבי הממלכה המאוחדת ואירלנד על מנת לקדם את המיקסטייפ.
ב-27 במאי, הוציאה את הסינגל "One Foot In Front Of The Other".
בשנת 2022 נכללה ברשימת פורבס 30Under30 האירופאית.
דיסקוגרפיה > אלבומי אולפן

2024: Vertigo
דיסקוגרפיה > מיקסטייפ

2021: One Foot in Front of the Other
דיסקוגרפיה > מיני-אלבומים

2019: The Mirror Talk
2023: Vert1go Vol. 1
2024: Ver2igo Vol. 2
ה'ע"ט

ה'ע"ט (5079)  היא שנה עברית  אשר  החלה ביום א' בתשרי, אור ל-28 באוגוסט 1318 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1319. שנה מסוג בחה, היא מעוברת, ואורכה 383 ימים. זו שנה רביעית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
ה'ף'

ה'ף' (5080)  היא שנה עברית  אשר  החלה ביום א' בתשרי, אור ל-15 בספטמבר 1319 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1320. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'ע"ח

ה'ע"ח (5078)  היא שנה עברית  אשר  החלה ביום א' בתשרי, אור ל-8 בספטמבר 1317 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1318. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'ע"ז

ה'ע"ז (5077)  היא שנה עברית  אשר  החלה ביום א' בתשרי, אור ל-18 בספטמבר 1316 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1317. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דב זוכובסקי

הרב חיים דב זוכובסקי (כונה: ר' בערל יאנובר; 1898 – 1960) היה משגיח בישיבת כנסת ישראל (סלבודקה) בליטא ובישיבת לומז'ה בפתח תקווה. היה אחת מהדמויות שקישרו בין עולם ישיבות המוסר המזרח אירופאי שנגדע לבין ישיבות המוסר המתחדשות בארץ ישראל.
ביוגרפיה

נולד בעיר יאנובה שבליטא, בנו של אלתר משה יוסף זוכובסקי. למד בישיבת כנסת ישראל בסלבודקה. באמצע שנות ה-30 נישא לרבקה פרוסקין, בתו של הרב פסח פרוסקין, רבה של קוברין וראש הישיבה בקוברין. הוא התמנה למשגיח בישיבת כנסת ישראל בסלבודקה וכיהן בה עד עלייתו לארץ ישראל.
בשנת 1944 התמנה למשגיח של ישיבת לומז'ה. הוא החליף את המשגיח הקודם הרב אבא גרוסברד שהתמנה למשגיח של ישיבת פוניבז'. בשנת 1946 חלה, ומאז היה משותק בגופו. התגורר בפתח תקווה. בשנת 1958 הוציא את ספרו "זבד טוב" בענייני קדשים וטהרות וכן מאמרי מוסר ואגדה.
נפטר בשנת 1960 ונקבר בבית הקברות סגולה בפתח תקווה.
בנו הוא הרב נתן זוכובסקי, מרבני דגל התורה. חתנו הרב מרדכי כהן, היה מראשי ישיבת סלבודקה בבני ברק. חתנו הרב מנחם פישל, היה ר"מ במשך למעלה משלושים שנה בישיבת היישוב החדש בתל אביב.
אשתו רבקה היא בת דודה של מאשה הוטנר, אשתו של הרב יצחק הוטנר.
הערות שוליים

↑  ראו: תלמידי ישיבות פליטים, באתר ארכיון המדינה, עמ' 108
ד'תקי"ג

ד'תקי"ג (4513)  היא שנה עברית  אשר  החלה ביום א' בתשרי, אור ל-14 בספטמבר 752 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 753. שנה מסוג הכז, איננה מעוברת, ואורכה 354 ימים. זו שנה חמישית לשמיטה.